झगड़े में घायल वृद्धा ने दम तोड़ा, 5 पर हत्या का केस
गांवजांडली कलां में पड़ोसी बच्चों की आपसी कहासुनी को लेकर चार मई 2015 को हुए झगड़े में घायल हुई महिला ने बुधवार दोपहर को दम तोड़ दिया है। जिसके शव को पोस्टमार्टम के लिए सिविल अस्पताल लाया गया है। पुलिस ने आरोपितों के खिलाफ हत्या का मामला दर्ज कर लिया है। जबकि इस मामले में 3 महिलाओं सहित पांच व्यक्तियों पर मामला दर्ज है। इनमें एक आरोपी न्यायिक हिरासत में है।
गांव जांडली कलां में 4 मई को शाम 7 बजे सुमेर सिंह के बेटे साहिल श्रीराम के बेटे पवन कुमार के बीच अम्बेडकर पार्क जांडली कलां में झगड़ा हो गया। जिसमें दोनों के बीच कहा-सुनी हाथापाई हुई थी। लेकिन पवन ने घटना के बारे में अपने परिजनों को बताया तो वे भड़क गए और उन्होंने शमशेर सिंह के घर पर धावा बोल दिया। तीन महिलाओं दो व्यक्तियों ने वृद्ध महिला सुधी देवी शमशेर सिंह के साथ मारपीट की इनमें एक आरोपी बिंटू ने वृद्धा के सिर में गंडासा मार दिया था। घटना में वृद्धा सुधी देवी की हालत गंभीर होने के कारण भूना के सरकारी अस्पताल में लाया गया। मगर हालत बिगडऩे के कारण अग्रोहा, हिसार, रोहतक चंडीगढ़ में उपचाराधीन थी, लेकिन बुधवार की दोपहर बाद वृद्धा सुधी देवी ने दम तोड़ दिया है।
पुलिस ने प्राथमिक जांच में पांचों आरोपियों के खिलाफ घर में घुसकर मारपीट करने का केस दर्ज किया था। बाद में हत्या प्रयास की धारा लगाई गई। अब वृद्धा की मौत होने पर हत्या की धारा भी जोड़ दी गई है। थाना प्रभारी रामसिंह ने बताया कि वृद्धा सुधी देवी की मृत्यु के बाद आरोपितों के खिलाफ हत्या की धारा जोड़ दी गई है।
hin_Deva hin_Deva hin_Deva hin_Deva